wannaphong/clean_thaiwikipedia huggingface dataset:
# เทศกาลดนตรีเอสทูโอ
เทศกาลดนตรีเอสทูโอ (ย่อมาจาก Songkran Electronic Dance Music Festival) เป็นงานเทศกาลดนตรีอิเล็กทรอนิกส์ของไทย ที่จัดขึ้นช่วงเทศกาลสงกรานต์ที่ประเทศไทย เริ่มจัดขึ้นครั้งแรกในปี พ.ศ. 2558 โดย บริษัท เอสทูโอ แฟคทอรี่ จำกัด และเป็นเทศกาลดนตรีที่ใหญ่ที่สุดในประเทศไทย และส่งออกวัฒนธรรมสงกรานต์ไปสู่สากล

มีศิลปินที่เคยมาแสดงในงาน เช่น NICKY ROMERO, SHOWTEK, KNIFE PARTY, YELLOW CLAW, FAT BOY SLIM, STEVE AOKI, TIËSTO, DASH BERLIN, KSHMR, SNAKE, KREWELLA, OLIVER HELDEN, DON DIABLO,  DEORO, AFROJACK, DEADMAU5, ANDREW RAYEL, KASKADE เป็นต้น

ในปี พ.ศ. 2561 เทศกาลดนตรีเอสทูโอ จัดขึ้นในประเทศญี่ปุ่น ช่วงฤดูร้อนเป็นครั้งแรก世界で最もずぶ濡れになるタイの名物フェスが日本初上陸！ 「S2O JAPAN」開催決定

ในปี พ.ศง 2562 เทศกาลดนตรีเอสทูโอ จัดขึ้นในประเทศไต้หวันช่วงฤดูร้อนเป็นครั้งแรก

วันที่และสถานที่จัดงาน
 ครั้งที่  ปี วันที่ สถานที่ ศิลปินที่มาแสดง 1 พ.ศ. 2558S2O Songkran Music Festival 2015 ที่ อาร์ซีเอ 11-14 เมษายน เอสทูโอแฟคทอรี อาร์ซีเอ Deadmau5, Julian Jordan, Jetfire, KillTheBuzz, Next Get High, YUKIO, Krewella, YVESV, Thomas Newson, Graham Gold, OKB (Original King Beat), AFROJACK, Sidney Samson, Wolfpack, Sunzone และRave & Glowhttp://bk.asia-city.com/sites/default/files/s2o.jpg 2 พ.ศ. 2559 13-15 เมษายน โอเอซิส อารีน่า โชว์ ดีซี ถนนพระราม 9 Deorro, MAKJ, R3hab, DJ. Soda, Tony Junior, DJ. BBB, Gail Werner, Vinai, Yves V, Wolfpack, 22Bullets, Roxy June, Nicky Romero, Afrojack, Quintino, Apster, D-Wayne, Oliver Rosa และRavitezhttps://d3d9cvaw5rrb1q.cloudfront.net/attachments/images/000/000/824/original/Slack_for_iOS_Upload-1.jpg?1460380443 3 พ.ศ. 2560Pepsi Presents S2O Songkran Music Festival 2017 Dash Berlin, Laidback Luke, Jay Hardway, Kill the Noise, Jonas Blue, Monster P, Mija, Don Diablo, Valentino Khan, Henry Fong, DJ Craze, DJ Oatawa & Kolor One, Yellow Claw, Seven Lions, Matthew Koma, Martin Jensen, Kaskade และMAKE YOU FREAKhttps://i0.wp.com/thailanddjfestivals.com/wp-content/uploads/2017/02/04-13-17-S2O-Songkran-Music-Festival-Bangkok-2017-Set-Times.jpg?ssl=1 4 พ.ศ. 2561 ไลฟ์ พาร์ค ถนนพระราม 9 Anna Lunoe, DJ Snake, Henri PFR, K?D, Krewella, Mashdn Kutcher, Mattn, Oliver Heldens, Ookay, Sick Individiuals, Tchami, TJR, Tujamo, Ummet Ozcan, Vintage Culture5พ.ศ. 2562Fatboy Slim, Tiesto, Steve Aoki, 1788-L, 3LAU, Bassjackers, Cat dealers, david gravell, Disciples, EDX, illusionize, Netsky, Rave Radio, Robin Schulz, Said the sky, Throttle, Botcash, Faahsai, Gail Werner, Hannya, Yukio6พ.ศ. 25667พ.ศ. 25678พ.ศ. 256812-14 เมษายนราชมังคลากีฬาสถาน

ดูเพิ่ม
รายชื่อของเทศกาลดนตรีอิเล็กทรอนิกส์
# อะเลคซันดร์ โดวเจนโค
อะเลคซันดร์ เปโตรวิช โดวเจนโค หรือ โอเลคซันดร์ เปโตรวิช โดวเจนโคOleksander Dovzhenko at the Encyclopedia of Ukraine (, Oleksandr Petrovych Dovzhenko) เป็น นักเขียนบท, ผู้ผลิตภาพยนตร์ และ ผู้กำกับภาพยนตร์ชาวโซเวียตเชื้อสายยูเครนโดยกำเนิด เขามักถูกอ้างถึงว่าเป็นหนึ่งในผู้สร้างภาพยนตร์ที่สำคัญที่สุดของโซเวียตในช่วงต้นรองจาก เซียร์เกย์ ไอเซนสไตน์, Dziga Vertov และ วเซโวลอด ปูดอฟกิน เช่นเดียวกับการเป็นผู้บุกเบิกทฤษฎีการตัดต่อโซเวียต นอกจากนี้โดวเจนโคฟีล์มสตูดิโอในกรุงเคียฟ ได้ถูกตั้งชื่อตามเขาหลังเขาเสียชีวิต
 ผลงานการกำกับภาพยนตร์ 
 Love's Berries (, translit. Yagodki lyubvi, , translit. Yahidky kokhannya), 1926
 Vasya the Reformer (, translit. Vasya – reformator, , translit. Vasya – reformator), 1926
 The Diplomatic Pouch (, translit. Sumka dipkuryera, , translit. Sumka dypkuryera), 1927
 Zvenigora (, translit. Zvenigora, , translit. Zvenyhora), 1928
 Arsenal (,), 1928
 Earth (, translit. Zemlya, , translit. Zemlya), 1930
 Ivan (,), 1932
 แอโรกราด (, , translit. Aerohrad), 1935
 บีตวาซานาชูโซเวียตสคูยูอูคราอีนู (Bitva za nashu Sovetskuyu Ukrainu), 1943
 Farewell, America (, , translit. Proshchay, Ameryko), 1949
 Poem of the Sea (, translit. Poema o more, , translit. Poema pro more), 1959
 อ้างอิง
# ผู้แทนถาวรของสหรัฐประจำสหประชาชาติ
ผู้แทนถาวรของสหรัฐอเมริกาประจำสหประชาชาติ  เป็นหัวหน้าคณะผู้แทนของสหรัฐในงานประจำสหประชาชาติ มีชื่อตำแหน่งเต็มว่า "ผู้แทนถาวรของสหรัฐประจำสหประชาชาติเทียบเท่าเอกอัครราชทูตวิสามัญผู้มีอำนาจเต็ม" ทำหน้าที่เป็นผู้แทนสหรัฐฯประจำสภาความมั่นคงแห่งสหประชาชาติด้วย หน้าที่หลักคือการเป็นหัวหน้าคณะผู้ตัวแทนสหรัฐฯในคณะมนตรีความมั่นคงแห่งสหประชาชาติและในระหว่างการประชุมทั้งหมดของสมัชชาใหญ่ยกเว้นในสถานการณ์ที่หายากซึ่งเจ้าหน้าที่อาวุโสของสหรัฐ (เช่นรัฐมนตรีว่าการกระทรวงการต่างประเทศหรือประธานาธิบดีแห่งสหรัฐ) เข้าร่วมประชุมด้วย

ผู้แทนถาวรของสหรัฐประจำสหประชาชาติ มีความอาวุโสเทียบเท่าเอกอัครราชทูตทั่วไป ผู้ที่จะเข้าดำรงตำแหน่งนั้นต้องได้รับการเสนอชื่อโดยประธานาธิบดีสหรัฐ และได้รับการรับรองโดยของวุฒิสภาก่อนเข้ารับตำแหน่ง

ปัจจุบันผู้ดำรงตำแหน่งคือ นิกกี เฮลีย์ ซึ่งเข้ารับตำแหน่งตั้งแต่วันที่ 27 มกราคม 2560

 สถานะตำแหน่งเทียบเท่ารัฐมนตรี 
เฮนรี แคบอต ลอดจ์ จูเนียร์ ผู้ที่ซึ่งพ่ายแพ้แก่จอห์น เอฟ เคนเนดี ในการเลือกตั้งวุฒิสมาชิกในปี ค.ศ.1952 ได้รับการแต่งตั้งเป็นผู้แทนถาวรของสหรัฐประจำสหประชาชาติโดยประธานาธิบดี ดไวต์ ไอเซนฮาวร์ เพื่อตอบแทนในกรณีที่ประธานอนุรักษนิยม รอเบิร์ต เอ. ทาร์ฟ พ่ายแพ้ในการเสนอชื่อในการเลือกตั้งที่ต่อก็ได้มาเป็นผู้จัดการแคมเปญจ์หาเสียงในการเลือกตั้งทั่วไป 

ประธานาธิบดีไอเซนฮาวร์ ได้ยกฐานะผู้แทนถาวรของสหรัฐประจำสหประชาชาติให้ขึ้นตรงต่อประธานาธิบดี โดยไม่ต้องผ่านกระทรวงการต่างประเทศ สถานะนี้ก็คงอยู่มาตั้งแต่ประธานาธิบดีฟอร์ด, คาร์เตอร์ และเรแกน จนถูกลดสถานะในสมัยการบริหารของประธานาธิบดีจอร์จ เอช. ดับเบิลยู. บุช ผู้ซึ่งเคยดำรงตำแหน่งนี้มาก่อน ถัดมาในสมัยการบริหารของประธานาธิบดีบิล คลินตัน ก็ได้เริ่มฟื้นฟูสถานะของตำแหน่ง แต่ยังไม่มีการแต่งตั้งในสมัยบริหารของ ประธานาธิบดีจอร์จ ดับเบิลยู. บุช (ตั้งแต่ปี 2001-2009) และจากนั้นตั้งแต่สมัยบริหารของประธานาธิบดีบารัก โอบามาเป็นต้นมาจึงมีการแต่งตั้งผู้ดำรงตำแหน่ง

นายจอห์น อาร์ โบลตัน อดีตผู้แทนถาวรของสหรัฐประจำสหประชาชาติ ได้คัดค้านอย่างเปิดเผยต่อการให้สถานะเทียบเท่าคณะรัฐมนตรีให้กระทรวงทราบโดยกล่าวว่า "มีการกล่าวถึงบทบาทและความสำคัญที่องค์การสหประชาชาติ ควรมีในนโยบายต่างประเทศของสหรัฐฯ ประการที่สองไม่ควรมีรัฐมนตรีสองคน ในกระทรวงเดียวกัน "
# ลิมิตของลำดับ
เมื่อจำนวนเต็มบวก  มีค่ามากขึ้น ค่า  จะเข้าใกล้  กล่าวได้ว่า "ลิมิตของลำดับ  เท่ากับ "
ในวิชาคณิตศาสตร์ ลิมิตของลำดับ  เป็นค่าซึ่งพจน์ของลำดับ "โน้มเอียง" เข้าหา หากลำดับใดมีลิมิต ลำดับนั้นเรียก ลู่เข้า  หากลำดับไม่ลู่เข้าจะเรียก ลู่ออก  มีคำกล่าวว่าลิมิตของลำดับเป็นความคิดมูลฐานซึ่งเป็นที่ลงเอยสุดท้ายของการวิเคราะห์ทั้งหมด

สามารถนิยามลิมิตในปริภูมิเมตริกหรือทอพอโลยีใดก็ได้ แต่มักจะเจอครั้งแรกในระบบจำนวนจริง

จำนวนจริง
320px|thumb|การลงจุดของลำดับลู่เข้า  แสดงในสีน้ำเงิน จะเห็นได้ว่าลำดับลู่เข้าลิมิตเมื่อ  เพิ่ม

ในจำนวนจริง จำนวน  เป็นลิมิตของลำดับ  ถ้าจำนวนในลำดับมีค่าเข้าใกล้  มากขึ้น ๆ และไม่เข้าใกล้จำนวนอื่น

ตัวอย่าง
ถ้า  สำหรับค่าคงตัว c แล้ว Proof: choose . For every , 
ถ้า  แล้ว Proof: choose  (the floor function). For every , .
ถ้า  เมื่อ  เป็นคู่ และ  เมื่อ  เป็นคี่ แล้ว  (ข้อเท็จจริงว่า  ต่อเมื่อ  เป็นคู่นั้นไม่เกี่ยวข้องกัน)
สำหรับจำนวนจริงใด ๆ อาจสามารถสร้างลำดับที่ลู่เข้าจำนวนนั้นได้โดยการใช้การประมาณทศนิยม ตัวอย่างเช่น ลำดับ  ลู่เข้า  หมายเหตุว่า ทศนิยม  เป็นลิมิตของลำดับก่อนหน้า นิยามโดย 
การหาลิมิตของลำดับอาจไม่ชัดเจนเสมอไป สองตัวอย่างได้แก่  (ซึ่งมีลิมิตเป็นจำนวน e) และ มัชฌิมเลขคณิต–เรขาคณิต (arithmetic–geometric mean) ซึ่ง ทฤษฎีบทบีบ (squeeze theorem) มักมีประโยชน์ในการหาลิมิตของกรณีเหล่านี้

 ข้อพิสูจน์
# สถาบันเทคโนโลยีคาลส์รูเออ
สถาบันเทคโนโลยีคาลส์รูเออ  หรือ KIT เป็นสถาบันอุดมศึกษาของรัฐในเมืองคาลส์รูเออ รัฐบาเดิน-เวือร์ทเทิมแบร์ค ประเทศเยอรมนี สถาบันแห่งนี้ก่อตั้งเมื่อค.ศ. 2009 โดยการควบรวมมหาวิทยาลัยคาลส์รูเออ (ก่อตั้งปี 1825) เข้ากับศูนย์วิจัยคาลส์รูเออ ซึ่งเป็นศูนย์วิจัยนิวเคลียร์แห่งชาติ (ก่อตั้งปี 1956)Federal Ministry of Education and Research (Germany):  สถาบันแห่งนี้เป็นสถาบันการศึกษาอันดับ 1 ของเยอรมนีและท็อป 10 ของยุโรปในด้านวิศวกรรมและวิทยาศาสตร์ธรรมชาติhttp://taiwanranking.lis.ntu.edu.tw/Default-EN.aspx และยังเป็นหนึ่งใน TU9 สถาบันเทคโนโลยีชั้นนำทั้ง 9 แห่งของประเทศเยอรมนี และยังได้อันดับ 26 ของโลกในด้านวิทยาศาสตร์คอมพิวเตอร์โดยการจัดอันดับของนิตยสารไทม์ในปี 2017 .
# ดาร์มชตัท
ดาร์มชตัท (,) เป็นเมืองในรัฐเฮ็สเซิน ประเทศเยอรมนี ตั้งอยู่ทางตะวันตกเฉียงใต้ของเขตมหานครแฟรงก์เฟิร์ต เมืองดาร์มชตัทมีฉายาอย่างเป็นทางการว่า "เมืองวิทยาการ"  ถือเป็นศูนย์กลางของสถาบันและวิทยาลัยวิทยาศาสตร์ตลอดจนเป็นที่ตั้งของบริษัทเทคโนโลยีชั้นสูงมากมาย อาทิ ศูนย์ปฏิบัติการอวกาศยุโรป (ESOC), ศูนย์จีเอสไอเฮล์มโฮลท์เพื่อการวิจัยประจุไอออนหนัก (GSI Helmholtz Centre for Heavy Ion Research) ธาตุใหม่ๆของโลกมากกว่าสองชนิดถูกค้นพบโดยสถาบันแห่งนี้ ดาร์มชตัทยังเป็นศูนย์กลางของศิลปะแบบอาร์ตนูโว

ในอดีต ดาร์มชตัทเคยเป็นเมืองหลวงของรัฐอิสระที่เรียกว่า "แกรนด์ดัชชีดาร์มชตัท" (Grand Duchy of Hesse) ซึ่งในยุคนั้น ดาร์มชตัทได้รับการขนานนามว่าเป็นหนึ่งในเมืองที่มั่งคั่งที่สุดในยุโรปCity of London richest area in Europe, The Guardian,  30 January 2002 ในช่วงสงครามโลกครั้งที่สอง ดาร์มชตัทเป็นเมืองที่ถูกโจมตีทางอากาศอย่างหนักหน่วง ตัวเมืองกว่าสามในสี่ถูกทำลาย มีผู้เสียชีวิตราว 11,000 ถึง 12,500 คน และคนอีกกว่า 70,000 คนต้องไร้ที่อยู่อาศัยDarmstädter Stadtgeschichte 20. Jahrhundert  (from the official city website, in German, less detailed also in English) ภายหลังสิ้นสุดสงคราม ดาร์มชตัทเป็นหนึ่งใน 112 ชุมชนเยอรมันที่สหรัฐอเมริกาเข้ามาตั้งกองกำลังไว้ ซึ่งสหรัฐได้ถอนกำลังออกไปจากดาร์มชตัทในปีค.ศ. 1993

ประชากร
 ปี  ประชากร 1871  33,800 1890  55,883 1900  72,381 1925  89,465 1933  93,222 1945  69,539 1956  123,306 1975  137,018 1990  138,920 2000  138,242 2010  144,402statistik-hessen.de  2015  155,353

ภูมิศาสตร์

ภูมิอากาศ
# ฟังก์ชันเมอบีอุส
บทนิยาม
สำหรับจำนวนเต็มใด ๆ  นิยาม  ว่าเป็นผลรวมของ รากที่  ปฐมฐานของ 1 มีค่าใน {, , } ขึ้นอยู่กับการแยกตัวประกอบของ  เป็นตัวประกอบเฉพาะ

  ถ้า  เป็นจำนวนเต็มบวกสแควร์ฟรี (square-free) ที่มีจำนวนตัวประกอบเฉพาะคู่
  ถ้า  เป็นจำนวนเต็มบวกสแควร์ฟรีที่มีจำนวนตัวประกอบเฉพาะคี่
  ถ้า  มีตัวประกอบเฉพาะกำลังสอง

ฟังก์ชันเมอบีอุสสามารถแสดงอีกอย่างได้เป็น

โดยที่  เป็น โครเนกเกอร์เดลตา,  เป็น ฟังก์ชันอูลวิลล์,  เป็นจำนวนตัวหารเฉพาะไม่ซ้ำกันของ , และ  เป็นจำนวนตัวประกอบเฉพาะของ , ที่นับด้วยภาวะรากซ้ำ

ค่าของ  สำหรับจำนวนบวก 30 จำนวนแรก  ได้แก่

123456789101−1−10−11−1001

11121314151617181920−10−1110−10−10

2122232425262728293011−100100−1−1

50 ค่าแรกของฟังก์ชันลงจุดได้ด้านล่าง

center|The 50 first values of
# ไฟรซิง
ไฟรซิง  เป็นเมืองในรัฐบาวาเรีย ประเทศเยอรมนี ตั้งอยู่ทางเหนือของนครมิวนิกไปราว 37 กิโลเมตร ทางตะวันออกเฉียงใต้ของเมืองเป็นที่ตั้งของท่าอากาศยานมิวนิก ตัวเมืองมีแม่น้ำอีซาร์ไหลผ่าน ในเมืองมีเนินเขาอยู่สองแห่งซึ่งเป็นที่ตั้งของปราสาทของมุขนายกและอาสนวิหารไฟรซิง โบสถ์ไวเฮินชเตฟันในเมืองนี้ถือเป็นโรงต้มเหล้าที่เก่าแก่ที่สุดในโลกอายุกว่า 1,200 ปีที่ยังเปิดดำเนินงานจนถึงปัจจุบัน เมืองไฟรซิงยังเป็นสถานที่แห่งแรกที่มีบันทึกการเกิดพายุทอร์นาโดในทวีปยุโรป
# กลุ่มอาการไขสันหลังถูกดึงรั้ง
กลุ่มอาการไขสันหลังถูกดึงรั้ง  คือกลุ่มของโรคระบบประสาทกลุ่มหนึ่งที่มีความผิดปกติของไขสันหลัง มีหลายแบบ เช่น filum terminale คับแน่น, lipomeningomyelocele, split cord malformation, dermal sinus tracts และถุงน้ำเดอร์มอยด์ ซึ่งทั้งหมดมีผลให้เกิดการดึงรั้งของไขสันหลังที่ส่วนปลายของช่องไขสันหลัง โดยปกติแล้วไขสันหลังจะลอยอย่างเป็นอิสระอยู่ในช่องไขสันหลัง สามารถเลื่อนขึ้นลงได้ตามการเจริญเติบโต หรือการงอตัวเหยียดตัวเป็นต้น ไขสันหลังที่ถูกดึงรั้งไว้นั้นอาจทำให้เกิดปัญหาในเด็กเนื่องจากจะถูกดึงให้ยืดออกเมื่อเด็กโตขึ้น ในผู้ใหญ่ไขสันหลังจะถูกดึงให้ยืดออกแม้ในการเคลื่อนไหวตัวปกติ ทำให้เกิดการเสียหายต่อไขสันหลังได้ในระยะยาวหากไม่ได้รับการรักษา ส่วนใหญ่พบร่วมกับภาวะกระดูกสันหลังโหว่ (spina bifida) อาจเป็นตั้งแต่กำเนิดเช่นที่พบใน tight filum terminale หรือเกิดจากอุบัติเหตุในภายหลังก็ได้
# เมื่อวาน
เมื่อวาน อาจหมายถึง
 เมื่อวาน (เวลา), วันก่อนหน้านี้หนึ่งวัน หรือใช้โดยเปรียบเทียบหมายถึงอดีต
 เมื่อวาน (เพลง), ซิงเกิลของปราโมทย์ ปาทาน ออกเมื่อปี 2560
# เครอดูว์ว็อง
เครอดูว์ว็อง  เป็นหน้าผาธรรมชาติที่มีลักษณะเป็นรูปครึ่งวงกลมกว้างราว 1.4 กิโลเมตรและลึก 150 เมตร เกิดขึ้นจากการกัดกร่อนของกระแสธารน้ำแข็งในอดีต ตั้งอยู่ในรัฐเนอชาแตล ประเทศสวิตเซอร์แลนด์ ตั้งอยู่บริเวณทิวเขาเลอโซเลีย (Le Soliat) ทางตะวันตกของทะเลสาบเนอชาแตล ส่วนยอดของเครอดูว์ว็องสามารถเข้าถึงได้ทั้งโดยรถยนต์หรือโดยการเดินเท้า
# เมื่อวาน (เวลา)
เมื่อวาน มีความหมายตามอักษรหมายถึง วันก่อนวันนี้หน่ึ่งวัน แต่นอกจากนี้อาจใช้เปรียบเทียบถึงช่วงเวลาหรือเวลาก่อนหน้านั้นได้ มักใช้กับความทรงจำที่ยังมีผู้จดจำได้ (living memory)

 การเรียนรู้และภาษา 
มโนทัศน์ "เมื่อวาน" "วันนี้" และ "พรุ่งนี้" อยู่ในบรรดามโนทัศน์เวลาสัมพัทธ์แรก ๆ ที่ทารกได้เรียนCath Arnold Child Development and Learning 2-5 Years: Georgia's Story  0761972994  1999 "She is referring, not only to her correct use of language, but to the concept of 'yesterday', which she uses correctly in this instance." ในภาษา มีนามหรือคุณศัพท์สำหรับ "เมื่อวาน" เด่นชัดในแทบทุกภาษา แม้ภาษาที่มีคำศัพท์กำกวมอาจมีวิธรอื่นแยกแยะอดีตอันใกล้และอนาคตอันใกล้อีกMary R. Key The Relationship of Verbal and Nonverbal Communication 3110813092 1980 p.20 "The consideration of time calls for communicating the concept of 'yesterday' and 'tomorrow'. In some languages the same term is used for both of these English words, though assuredly the people also have a way of dealing with past and future actions. For example, in Chama (Tacanan) mekawaxe means both 'yesterday' and 'tomorrow'. It is of interest that this same language group deals with space in a similar way. Thus, in Chama sam' means both 'left' and 'right';" "เมื่อวาน" ยังเป็นคำโดยสัมพัทธ์และมโนทัศน์ในไวยากรณ์และวากยสัมพันธ์ด้วยThe Function of tense in texts  Jadranka Gvozdanović, Theodorus Albertus Johannes Maria Janssen, Östen Dahl - 1991 - Volumes 144 to 146 - Page 100 "Yesterday is relative to the day 'where we are', a minute ago to the minute, more or less, 500 years ago to 'our present' in a thematically suitable sense, perhaps 'this century', or 'modern times'. "
# พระราชพงศาวดาร ฉบับหมอบรัดเล
พระราชพงศาวดาร ฉบับหมอบรัดเล เป็นพงศาวดารสยามที่โรงพิมพ์หมอบรัดเลพิมพ์เผยแพร่ครั้งแรกในปี พ.ศ. 2407 เนื้อหาเริ่มตั้งแต่พระเจ้าอู่ทองสถาปนากรุงศรีอยุธยา จนจบความที่สิ้นรัชกาลสมเด็จพระเจ้ากรุงธนบุรี ต่อมาภรรยาและบุตรของหมอบรัดเลได้จัดพิมพ์ครั้งที่ 2 ในปี พ.ศ. 2434พระราชพงศาวดารกรุงศรีอยุธยา ฉบับหมอบรัดเล, หน้า 4 โดยเพิ่มเนื้อหารัชสมัยพระบาทสมเด็จพระพุทธยอดฟ้าจุฬาโลกมหาราชจบที่เมืองทวายสวามิภักดิ์ในปี พ.ศ. 2334พระราชพงศาวดารกรุงธนบุรี...ฉบับหมอบรัดเล, หน้า 230

 ประวัติ 
พระราชพงศาวดารฉบับนี้ไม่มีบานแพนก จึงไม่ทราบว่าเรียบเรียงหรือชำระตั้งแต่เมื่อใด โรงพิมพ์หมอบรัดเลตีพิมพ์เอกสารนี้เผยแพร่ครั้งแรกในปี พ.ศ. 2407 จึงได้ชื่อว่าพระราชพงศาวดาร ฉบับหมอบรัดเล และเนื่องจากเป็นหนังสือ 2 เล่มจบ จึงเรียกเอกสารนี้ว่าพระราชพงศาวดาร ฉบับพิมพ์ 2 เล่ม ในคำนำระบุว่า "พระศรีสุนทรโวหารได้ช่วยชำระดูสอบบ้าง เห็นว่าถูกต้องอยู่แล้ว" และมีข้อความในคำให้การขุนหลวงหาวัดแทรกอยู่หลายช่วง จึงทราบว่ามีการชำระในรัชกาลที่ 4 ก่อนนำมาตีพิมพ์ประชุมพงศาวดาร ภาคที่ ๖๕, หน้า ค

นอกจากนี้ยังเคยเชื่อว่าสมเด็จพระพนรัตน วัดพระเชตุพน เป็นผู้ชำระ จึงได้อีกชื่อหนึ่งว่าพระราชพงศาวดาร ฉบับสมเด็จพระพนรัตน์ แต่เมื่อเปรียบเทียบกับพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ซึ่งเป็นต้นฉบับจริง พบว่าเนื้อหาตั้งแต่รัชสมัยสมเด็จพระเจ้าอยู่หัวบรมโกศถึงต้นรัชสมัยสมเด็จพระเจ้ากรุงธนบุรีต่างกันมาก จึงทราบว่าไม่ใช่ฉบับเดียวกันการชำระพระราชพงศาวดารในรัชสมัยพระบาทสมเด็จพระพุทธยอดฟ้าจุฬาโลก, หน้า 36 แต่มีการนำฉบับหมอบรัดเลมาตีพิมพ์เผยแพร่โดยระบุว่าเป็นฉบับสมเด็จกรมพระปรมานุชิตชิโนรสบ้าง เป็นฉบับสมเด็จพระพนรัตน์ วัดพระเชตุพนบ้างการชำระพระราชพงศาวดารในรัชสมัยพระบาทสมเด็จพระพุทธยอดฟ้าจุฬาโลก, หน้า 37

สมเด็จพระเจ้าบรมวงศ์เธอ กรมพระยาดำรงราชานุภาพ ทรงระบุในตำนานหนังสือพระราชพงศาวดาร (พิมพ์รวมในพระราชพงศาวดาร ฉบับพระราชหัตถเลขา) ว่าหนังสือนี้พิมพ์แพร่หลายมากจนเข้าใจกันว่าพระราชพงศาวดารกรุงศรีอยุธยามีแต่ฉบับนี้ฉบับเดียวพระราชพงศาวดาร ฉบับพระราชหัตถเลขา เล่ม ๑, หน้า 9
# เบรียนทซ์
เบรียนทซ์  เป็นหมู่บ้านและเทศบาลในรัฐแบร์นของประเทศสวิตเซอร์แลนด์ ตั้งอยู่ทางตะวันออกติดกับทะเลสาบเบรียนทซ์ จากหมู่บ้านแห่งนี้สามารถมองเห็นทิวเขาชวาทซ์ฮอร์นซึ่งตั้งอยู่ทางทิศใต้ของหมู่บ้านได้ บริเวณนี้ปรากฎการตั้งรกรากมาตั้งแต่ยุคหินใหม่และยุคสัมฤทธิ์ ซึ่งในศตวรรษที่ 5 ก่อนคริสต์ศักราช ชาวเคลต์ได้เข้ามาตั้งถิ่นฐานในหุบเขาแอลป์บริเวณริมแม่น้ำโรน แม่น้ำไรน์ และแม่น้ำดานูบ ต่อมาในคริสต์ศตวรรษที่ 1 ชาวโรมันก็ได้พิชิตดินแดนในแถบนี้และเข้าตั้งถิ่นฐาน อย่างไรก็ตาม อารยธรรมของโรมันในแถบนี้ได้ถูกทำลายลงโดยชนอลามันน์ในปีค.ศ. 260 และชนอลามันได้เข้ามาตั้งถิ่นฐานราวปี ค.ศ. 450 ชื่อหมู่บ้านแห่งนี้ปรากฎอยู่ในเอกสารครั้งแรกในปี 1146 ในชื่อว่า Briens
# ธารน้ำแข็งอาเล็ทช์
ธารน้ำแข็งอาเล็ทช์  หรือ มหาธารน้ำแข็งอาเล็ทช์  เป็นธารน้ำแข็งที่ใหญ่ที่สุดในเทือกเขาแอลป์ ตั้งอยู่ในรัฐวาเล ประเทศสวิตเซอร์แลนด์ ธารน้ำแข็งนี้มีความยาวราว 23 กิโลเมตร มีปริมาตรราว 15.4 ลูกบาศก์กิโลเมตร และกินพื้นที่กว่า 81.7 ตารางกิโลเมตร ตัวธารน้ำแข็งมีความกว้างราว 940 เมตร ธารน้ำแข็งนี้ไหลจากระดับ 4,160 เมตรลงมาสู่ระดับ 1,650 เมตรเหนือระดับน้ำทะเล ธารน้ำแข็งอาเล็ทช์และหุบเขาโดยรอบได้รับการขึ้นทะเบียนเป็นมรดกโลกทางธรรมชาติโดยยูเนสโก

ธารน้ำแข็งแห่งนี้เกิดขึ้นจากการบรรจบกัน ณ ระดับความสูง  4,160 เมตรเหนือระดับน้ำทะเลของธารน้ำแข็งขนาดย่อย 4 สาย อันได้แก่:
 โกรเซอร์อาเล็ทช์เฟียร์น (Grosser Aletschfirn) ทางตะวันตก จากอาเล็ทช์ฮอร์น (Aletschhorn) และไดรเอ็คฮอร์น (Dreieckhorn)
 ยุงเฟราเฟียร์น (Jungfraufirn) ทางตะวันตกเฉียงเหนือ จากเขายุงเฟรา (Jungfrau)
 เอวิชชเนเฟ็ลท์ (Ewigschneefäld) ทางเหนือ จากเขาเมินช์ (Mönch)
 กรือเน็คเฟียร์น (Grüneggfirn) ทางตะวันออก จากกรือเน็คฮอร์น (Grünegghorn)
หมวดหมู่:สถานที่ท่องเที่ยวในประเทศสวิตเซอร์แลนด์
หมวดหมู่:แหล่งมรดกโลกในประเทศสวิตเซอร์แลนด์
อาเล็ท
# นิกกี เฮลีย์
นิมรตา นิกกี  เฮลีย์ (สกุลเดิม: รันธาวา, 20 มกราคม 2515)  เป็นอดีตเอกอัครราชทูตสหรัฐอเมริกาประจำสหประชาชาติคนที่ 29  เธอเคยดำรงตำแหน่งประธานคณะมนตรีความมั่นคงแห่งสหประชาชาติ ใน พ.ศ. 2560 และ พ.ศ. 2561 https://www.un.org/en/sc/presidency/ เธอเคยดำรงตำแหน่งผู้ว่าการรัฐเซาท์แคโรไลนาคนที่ 116 และสมาชิกสภาผู้แทนราษฎรรัฐเซาท์แคโรไลนา เฮลีย์เป็นผู้ว่าการหญิงคนแรกของรัฐเซาท์แคโรไลนา และเป็นชาวอเมริกันเชื้อสายอินเดียคนที่ 2 ที่ดำรงตำแหน่งผู้ว่าการรัฐในสหรัฐ ถัดจากบ็อบบี จินดาล ซึ่งเป็นสมาชิกพรรคริพับลิกันเช่นกัน

ระหว่างการรณรงค์หาเสียงเลือกตั้งประธานาธิบดีสหรัฐ พ.ศ. 2555 มิตต์ รอมนีย์ ผู้สมัครรับเลือกตั้งเป็นประธานาธิบดีจากพรรคริพับลิกันมองว่า เฮลีย์มีคุณสมบัติเหมาะสมที่จะเป็นผู้สมัครรับเลือกตั้งในตำแหน่งรองประธานาธิบดีคู่กับเขา แต่เฮลีย์กล่าวว่าเธอจะปฏิเสธข้อเสนอใด ๆ ก็ตาม เนื่องจากดำรงตำแหน่งผู้ว่าการรัฐอยู่ เธอเป็นตัวแทนพรรคริพับลิกันในการแถลงตอบโต้คำแถลงนโยบายประจำปีของประธานาธิบดีบารัก โอบามา เมื่อวันที่ 12 มกราคม พ.ศ. 2559 ต่อมาเมื่อวันที่ 23 พฤศจิกายน พ.ศ. 2559 ว่าที่ประธานาธิบดีดอนัลด์ ทรัมป์ ได้เสนอชื่อเฮลีย์เป็นเอกอัครราชทูตสหรัฐประจำสหประชาชาติ ซึ่งเธอตกลงรับตำแหน่ง เฮลีย์ได้รับความเห็นชอบจากวุฒิสภาด้วยมติเสียงข้างมาก 96 ต่อ 4 และได้สาบานตนเมื่อวันที่ 25 มกราคม พ.ศ. 2560 ในปี พ.ศ. 2559 นิตยสาร ไทม์ ได้จัดเฮลีย์เป็นหนึ่งใน "บุคคลผู้ทรงอิทธิพลมากที่สุด 100 คนแรก"

ในฐานะเอกอัครราชทูตสหรัฐประจำสหประชาชาติ เฮลีย์ได้ยืนยันความตั้งใจของสหรัฐที่จะใช้กำลังทหารเพื่อตอบโต้การทดลองขีปนาวุธของเกาหลีเหนือต่อไปในช่วงวิกฤตการณ์เกาหลีเหนือ พ.ศ. 2560 การปฏิบัติหน้าที่เอกอัครราชทูตของเฮลีย์เป็นที่จับตามองในระดับสูง ซึ่งถือเป็นเรื่องไม่ธรรมดาสำหรับผู้ดำรงตำแหน่งเอกอัครราชทูตประจำสหประชาชาติ โดยมีสื่อบางสื่อคาดการณ์ว่าเธออาจได้เป็นรัฐมนตรีว่าการกระทรวงการต่างประเทศสหรัฐในอนาคต

ต่อมา เธอได้ประกาศลาออกจากตำแหน่งมีผลทันทีในวันที่ 31 ธันวาคม 2561
# เฟียช
เฟียช  เป็นหมู่บ้านขนาดเล็กในรัฐวาเล ประเทศสวิตเซอร์แลนด์ รายได้หลักของหมู่บ้านแห่งนี้มาจากการท่องเที่ยว เนื่องจากเป็นที่ตั้งของสถานีกระเช้าลอยฟ้าขึ้นสู่เขตคุ้มครองยุงเฟรา-อาเล็ทช์ ซึ่งเป็นแหล่งมรดกโลกโดยยูเนสโก กระเช้าลอยฟ้าจากหมู่บ้านนี้เชื่อมต่อสถานีซึ่งตั้งอยู่บนเขาเอ็กกิสฮอร์น ณ ระดับความสูง 2,870 เมตรเหนือระดับน้ำทะเล ซึ่งจากสถานีสามารถมองเห็นธารน้ำแข็งอาเล็ทช์ซึ่งใหญ่ที่สุดในเทือกเขาแอลป์
# คุกกี้เสี่ยงทาย
คุกกี้เสี่ยงทาย  เป็นคุกกี้ที่กรอบและมีรสหวาน คุกกี้ส่วนใหญ่ทำมาจากแป้ง, น้ำตาล, วานิลลา และ น้ำมันงา โดยภายในจะบรรจุกระดาษชิ้นเล็ก ๆ คำว่า"เสี่ยงทาย"เป็นคำพังเพยหรือคำพยากรณ์ที่ดูคลุมเครือ ข้อความข้างในยังอาจจะรวมถึงวลีในภาษาจีนที่มีการแปล หรือมีหมายเลขนำโชค ซึ่งใช้เป็นหมายเลขสลากกินแบ่งบ้างตัว แม้คุกกี้เสี่ยงทายจะเสิร์ฟในภัตตาคารอาหารจีน และรับประทานพร้อมกับชา แต่คุกกี้เสี่ยงทายไม่ได้มีต้นกำเนิดมาจากประเทศจีน ต้นกำเนิดของคุกกี้เสี่ยงทายที่แท้จริงนั้นมาจากภัตตาคารจีนแห่งหนึ่งในซานฟรานซิสโก รัฐแคลิฟอร์เนีย ประเทศสหรัฐอเมริกา ในช่วงต้นคริสต์ศตวรรษที่ 20

 ที่มา 
thumb|right|คุกกี้เสี่ยงทายที่ถูกเปิดแล้ว
ย้อนกลับไปในศตวรรษที่ 19 คุกกี้นั้นมีความเหมือนกับคุกกี้เสี่ยงทายในปัจจุบัน ถูกทำขึ้นใน เกียวโต ประเทศญี่ปุ่น และมีวัดญี่ปุ่นที่มีการจัดประเพณีที่เกี่ยวกับการสุ่มโชคชะตา เรียกว่าโอะมิกุจิ ในรูปแบบคุกกี้ของญี่ปุ่นนั้นจะมีความแตกต่างและความหลากหลาย มันจะมีขนาดใหญ่กว่าเล็กน้อย ทำมาจากแป้งที่มีสีออกเข้มๆ ซึ่งในแป้งจะมีงา และมีมิโซะค่อนข้างที่จะมีมากกว่าวานิลลาและเนย มันจะมีการเสี่ยงทายในคุกกี้ อย่างไรก็ตาม กระดาษชิ้นเล็กๆจะถูกยึดเข้ากับส่วนโค้งของคุกกี้ แทนที่จะใส่ไว้ในช่องว่างของคุกกี้ คุกกี้ชนิดนี้เรียกว่าซึจิอุระเซ็มเบ(辻占煎餅) และยังคงขายในบางพื้นที่ของประเทศญี่ปุ่น โดยเฉพาะอย่างยิ่งใน เมืองคะนะซะวะ จังหวัดอิชิกะวะ นอกจากนี้ยังมีขายในละแวกเดียวกันที่ ศาลเจ้าฟุชิมิอินะริ ในเกียวโต

 รอบโลก 
คุกกี้เสี่ยงทาย เป็นขนมของอเมริกา มีการเสิร์ฟในภัตตาคารอาหารจีนในบราซิล, แคนาดา, ฝรั่งเศส, อินเดีย, อิตาลี, เม็กซิโก, สหราชอาณาจักร และในประเทศอื่นๆ ในประเทศเปรูมีการเสริฟพร้อมกับชิฟา
# โมโตมุ โทริยามะ
โมโตมุ โทริยามะ  เป็นนักผลิตวิดีโอเกมชาวญี่ปุ่น เขาทำงานกับสแควร์เอนิกซ์มาตั้งแต่ ค.ศ. 1994 และมีผลงานแรกกับการสร้างฉากคัตซีนในเกม ไฟนอลแฟนตาซี VII หลังจากนั้นโทะริยะมะก็เริ่มผลิตเกมด้วยตัวเองเช่น ไฟนอลแฟนตาซี X-2 และทำเช่นนี้เรื่อยมากับเกมระดับใหญ่ อาทิ ไฟนอลแฟนตาซี XIII ไฟนอลแฟนตาซี XIII-2 และ ไลท์นิ่งรีเทิร์น ไฟนอลแฟนตาซี XIII นอกจากนี้ เขามีกลุ่มนักเขียนบทเป็นของตัวเองที่บริษัทมาตั้งแต่ ค.ศ. 2003 ปัจจุบันเขากำลังผลิตเกม โมบิอัส ไฟนอลแฟนตาซี โทะริยะมะเป็นหนึ่งในสมาชิกของสแควร์เอนิกซ์หน่วยที่ 1 และเป็นหนึ่งในคณะกรรมการที่คอยตรวจผลงานของแฟรนไชส์ไฟนอลแฟนตาซีโดยรวม
# เลกีโอนค็อนดอร์
เลกีโอนค็อนดอร์ ("หน่วยทหารนกแร้ง") เป็นหน่วยทหารที่ประกอบไปด้วยบุคลากรทหารจากกองทัพอากาศและกองทัพบกของนาซีเยอรมนี ซึ่งได้ปฏิบัติหน้าที่ให้กับฝ่ายชาตินิยมในช่วงระหว่างสงครามกลางเมืองสเปน เมื่อเดือนกรกฎาคม ค.ศ. 1936 ถึง เดือนมีนาคม ค.ศ. 1939 เลกีโอนค็อนดอร์ได้ทำการพัฒนายุทธวิธีในการทิ้งระเบิดซึ่งได้ถูกนำมาใช้อย่างแพร่หลายในสงครามโลกครั้งที่สองที่กำลังจะเกิดขึ้นในไม่ช้า การทิ้งระเบิดที่เกร์นิกาเป็นปฏิบัติการที่น่าอัปยศมากที่สุดที่ถูกกระทำโดยเลกีโอนค็อนดอร์ ฮูโก ชแปร์เลอ เป็นผู้บัญชาการคอยสั่งการขบวนการหน่วยเครื่องบินรบ และวิลเฮ็ล์ม ริทเทอร์ ฟ็อน โทมา (Wilhelm Ritter von Thoma) เป็นผู้บัญชาการคอยสั่งการกองกำลังทางภาคพื้นดิน
# ผู้อำนวยการสำนักข่าวกรองกลาง (สหรัฐ)
ผู้อำนวยการสำนักข่าวกรองกลาง  เป็นตำแหน่งที่จัดตั้งขึ้นตามประมวลกฎหมายสหรัฐ ลักษณะ 50 มาตรา 3036  เพื่อบังคับบัญชาสำนักข่าวกรองกลางซึ่งเป็นหน่วยงานหนึ่งของประชาคมข่าวกรองสหรัฐ

ผู้อำนวยการฯ ได้รับการยกฐานะขึ้นเสมอรัฐมนตรี ตั้งแต่เดือนกุมภาพันธ์ พ.ศ. 2560 จนกระทั่งโจ ไบเดิน เข้ารับตำแหน่งประธานาธิบดีใน พ.ศ. 2564

ผู้อำนวยการฯ ขึ้นตรงต่อผู้อำนวยการข่าวกรองแห่งชาติ และมีผู้ช่วย คือ รองผู้อำนวยการสำนักข่าวกรองกลาง ผู้อำนวยการฯ อาจเป็นพลเรือนหรือทหารจากกองทัพสหรัฐก็ได้ โดยมาจากการเสนอชื่อของประธานาธิบดีตามคำแนะนำของผู้อำนวยการสำนักข่าวกรองแห่งชาติ และต้องได้รับการรับรองด้วยคะแนนเสียงข้างมากของวุฒิสภา
# ผู้อำนวยการข่าวกรองแห่งชาติ
ผู้อำนวยการข่าวกรองแห่งชาติ  เป็นเจ้าหน้าที่ระดับรัฐมนตรีในรัฐบาลกลางสหรัฐ ซึ่งรัฐบัญญัติปฏิรูปข่าวกรองและป้องกันการก่อการร้าย 2004 กำหนดให้เป็นหัวหน้าประชาคมข่าวกรองสหรัฐ และคอยกำกับดูแลโครงการข่าวกรองระดับชาติ ทั้งยังเป็นที่ปรึกษาของประธานาธิบดีและเจ้าหน้าที่ฝ่ายบริหารในสภาความมั่นคงแห่งชาติกับสภาความมั่นคงของปิตุภูมิในประเด็นข่าวกรองที่เกี่ยวข้องกับความมั่นคงแห่งชาติ นอกจากนี้ ยังคอยทำบันทึกข่าวกรองลับจากหน่วยข่าวกรองทุกหน่วย ที่เรียก ย่อรายวันของประธานาธิบดี เสนอประธานาธิบดีทุกเช้า"CIA to Cede President's Brief to Negroponte", February 19, 2005, The Washington Post

ประธานาธิบดีจอร์จ ดับเบิลยู. บุช เพิ่มอำนาจให้แก่ตำแหน่งนี้ด้วยคำสั่งของฝ่ายบริหาร 13470 ลงวันที่ 30 กรกฎาคม ค.ศ. 2008 ซึ่งหลอมรวมอำนาจที่จะกำหนดเป้าหมายในการรวบรวมและวิเคราะห์ข่าวกรอง กำหนดนโยบายแบ่งปันข่าวกรองกับหน่วยงานต่างชาติ จ้างและปลดเจ้าหน้าที่ชั้นผู้ใหญ่ในฝ่ายข่าวกรอง นอกเหนือไปจากเรื่องอื่น ๆ อนึ่ง คำสั่งนโยบายประธานาธิบดี 19 ลงวันที่ 10 ตุลาคม 2012 ของประธานาธิบดีบารัก โอบามา ได้เพิ่มเติมความรับผิดชอบของตำแหน่งนี้ให้รวมถึงการคุ้มครองแหล่งข่าวกรองและเบาะแสภายในประชาคมข่าวกรอง

ประมวลกฎหมายสหรัฐ ลักษณะ 50 มาตรา 3026 ระบุว่า ในพฤติการณ์ทั่วไป ผู้อำนวยการข่าวกรองแห่งชาติ หรือรองผู้อำนวยการใหญ่ข่าวกรองแห่งชาติ ควรมาจากเจ้าพนักงานชั้นสัญญาบัตรแบบประจำการในกองทัพสหรัฐ หรือเป็นผู้ผ่านการฝึกหรือมีประสบการณ์เกี่ยวกับกิจกรรมข่าวกรองของทหาร การแต่งตั้งผู้อำนวยการนั้นเป็นอำนาจของประธานาธิบดี ซึ่งต้องให้วุฒิสภารับรองอีกชั้นหนึ่ง และผู้อำนวยการจะอยู่ในตำแหน่งตามอัธยาศัยของประธานาธิบดี